Παγκόσμιο ράλι ηλιοκίνητων

Το Παγκόσμιο ράλι ηλιοκίνητων (αγγλ. World Solar Challenge) είναι ράλι για αυτοκίνητα που κινούνται αποκλειστικά με ηλιακή ενέργεια. Διεξάγεται κάθε δυο χρόνια στην Αυστραλία. Η διαδρομή του έχει μήκος 3.021 χλμ. και περνάει μέσα από την κεντρική Αυστραλία ξεκινώντας από το Δαρβίνο και φτάνοντας μέχρι την Αδελαΐδα.
Το ράλι έχει μια ιστορία 20 ετών και εννέα αγώνων από το 1987, και προσελκύει ομάδες από όλο τον κόσμο, και ιδιαίτερα ομάδες ερευνητών από πανεπιστήμια, πρωτότυπες εταιρίες ακόμα και από γυμνάσια.

 Αντικειμενικός στόχος 
Ο στόχος του ανταγωνισμού είναι η εξέλιξη και η προώθηση της έρευνας για την εκμετάλλευσης της ηλιακής ενέργειας στους κινητήρες των αυτοκινήτων.

 Οι κανόνες του διαγωνισμού 
Το ράλι διεξάγεται σε δημόσιους δρόμους, γι'αυτό τα αυτοκίνητα που συμμετέχουν πρέπει να τηρούν τους κανονισμούς κυκλοφορίας.
Επιτρέπεται όμως, σύμφωνα με μια ειδική υποσημείωση στους επίσημους κανονισμούς, οι οδηγοί του ράλι να διαλέγουν την λουρίδα, ακόμα και να μπαίνουν στο αντίθετο ρεύμα, αν αυτό τους επιτρέπει το μέγιστο ποσό ηλιακής ενέργειας, υπό τον όρο, φυσικά, ότι δεν υπάρχει κυκλοφορία.

Τουλάχιστον δύο και το πολύ τέσσερις οδηγοί πρέπει να εγγραφούν ανά όχημα. Το βάρος κάθε οδηγού πρέπει να ξεπερνάει τα 80 κιλά. Εάν το βάρος ενός οδηγού (συμπεριλαμβανομένων και των ενδυμάτων του) είναι λιγότερο από 80 κιλά, τότε πρέπει να προστεθούν βαρίδια για να συμπληρώσει τη διαφορά.

Το ωράριο οδήγησης είναι από τις οκτώ το πρωί μέχρι τις πέντε το απόγευμα, και μπορεί να παραταθεί για ένα μέγιστο 10 λεπτών σε περίπτωση που ο οδηγός ψάχνει μια κατάλληλη θέση για την νυκτερινή στάθμευση. Τα λεπτά αυτά θα αφαιρεθούν από το ωράριο της επόμενης μέρας υπό την μορφή πρωινής καθυστέρησης.

Σε διάφορα σημεία κατά μήκος της διαδρομής υπάρχουν σταθμοί ελέγχου όπου κάθε αυτοκίνητο πρέπει να σταματήσει για 30 λεπτά.
Κατά τη διάρκεια αυτών των υποχρεωτικών στάσεων επιτρέπονται μικροσυντηρήσεις, αλλά όχι επισκευές.

Η μέγιστη επιτρεπτή χωρητικότητα των μπαταριών περιορίζεται στις 5 kWh, ενώ οι μπαταρίες επιτρέπεται να είναι πλήρως φορτισμένες στην έναρξη του ράλι.
Κατά τη διάρκεια του αγώνα οι μπαταρίες δεν μπορούν να αντικατασταθούν, εκτός αν πάθουν ολική βλάβη, οπότε επιτρέπεται η αντικατάστασή τους. Στην περίπτωση αυτή υποβάλλεται ποινή χρονικής χρέωσης.

Εκτός από τις μέγιστες εξωτερικές διαστάσεις, δεν υπάρχει κανένας περαιτέρω περιορισμός στο σχέδιο και την κατασκευή του αυτοκινήτου.

Η επιβράδυνση του συστήματος φρένων πρέπει να είναι τουλάχιστον 3,8 m/s2.

 Οι μέχρι τώρα αγώνες 
Ο αγώνας διεξήχθη κάθε τρία έτη μέχρι το 1999, και από τότε κάθε δύο έτη.

 # Έτος Κατηγορία Πρώτη θέση Δεύτερη θέση Τρίτη θέση 1 1987 το όχημα Sunraycerτης General Motors Corporation,μέσος όρος ταχύτητας 66,9 km/h το όχημα Sunchaserτης Ford Spirit of Bielτης πολυτεχνικής σχολής Biel (Ελβετία) 2 1990  το όχημα Spirit of Biel ΙΙτης πολυτεχνικής σχολής Biel (Ελβετία),μέσος όρος ταχύτητας 65,2 km/h dreamτης Honda Sunrunnerτου University of Michigan  3 1993  dreamτης Honda,μέσος όρος ταχύτητας 85 km/h το όχημα Spirit of Biel ΙΙΙτης πολυτεχνικής σχολής Biel (Ελβετία) Son of Sun της Kyocera 4 1996 dreamτης Hondaμέσος όρος ταχύτητας  89,8 km/h το όχημα sCHooler ΙΙΙτης πολυτεχνικής σχολής Biel (Ελβετία) Aisol III της Aisin Seiki (Ιαπωνία) 5 1999  το όχημα Auroraτης ομάδας Aurora Vehicle Association (Αυστρία),μέσος όρος ταχύτητας 73,0 km/h το όχημα Radianceτου πανεπιστημίου Queens University το όχημα Sunsharkτου πανεπιστημίου Queensland (Αυστρία) 6 2001 το όχημα Nunaτου πανεπιστημίου της Delft της Ολλανδίας,μέσος όρος ταχύτητας 91,8 km/h το όχημα Auroraτης ομάδας Aurora Vehicle Association (Αυστρία) το όχημα M-pulseτου πανεπιστημίου University of Michigan (USA)  7 2003 το όχημα Nuna 2του πανεπιστημίου της Delft της Ολλανδίας,μέσος όρος ταχύτητας 97 km/h το όχημα Auroraτης ομάδας Aurora Vehicle Association (Αυστρία) το όχημα Tesseractτης ομάδας MIT Solar Electric Team (USA) 8 2005 το όχημα Nuna 3του πανεπιστημίου της Delft της Ολλανδίας,μέση ταχύτητα 102,75 km/h. το όχημα Auroraτης ομάδας Aurora Vehicle Association (Αυστρία) το όχημα Momentumτου πανεπιστημίου University of Michigan 9  2007Challenge α) το όχημα Nuna4του πανεπιστημίου της Delft της Ολλανδίας,μέση ταχύτητα 90.07 km/h σύμφωνα με τους νέους κανονισμούς
| το όχημα Umicar Infinityτης ομάδας Umicore Solar Team (Βέλγιο) 
| το όχημα Aurora 101της ομάδας Aurora Vehicle Association Inc (Αυστρία) 
|-
|Adventure
| το όχημα TIGAτης ομάδας Ashiya University Solar Car Project (Ιαπωνία),μεσος όρος ταχύτητας 93,53 km/h σύμφωνα με τους παλαιούς κανονισμούς. 
| το όχημα Apollo-Vτου πανεπιστημίου National Kaohsiung University (Ταιβάν)
| το όχημα Aviva Southern Auroraτης ομάδας Aviva Southern Aurora'' (Αυστρία)

 Εξωτερικοί σύνδεσμοι 

 Official site

 Ιστοσελίδες Ομάδων 
 Aurora
 Website BlueSky Solar Racing 
 Website University of Michigan Solar Car Team
 Website Aviva Southern Aurora Solar Car
 Website University of New South Wales Sunswift Team
 Website SolarWorld No. 1 (Bochum)
 Website Nuon Solar Team (TU Delft ) (Dutch and English)
 Website Solar Team (Universiteit Twente) (Dutch)
 Website Umicore Team (Hogeschool GroepT, Leuven) (Dutch)
 Website of Eolian, Universidad de Chile team (Spanish)
 Website of Team Sinag (Filipino)

Κατηγορία:Αγώνες αυτοκινήτου
Κατηγορία:Ηλιακή ενέργεια